ბოლნისის მუნიციპალიტეტის საკრებულოს
დადგენილება №24
2010 წლის 25 ნოემბერი

ქ. ბოლნისი 

„მშენებლობის ნებართვის, სატენდერო და სათამაშო ბიზნესის ადგილობრივი მოსაკრებლების შემოღებისა და შესაბამისი ინსტრუქციების დაწესების შესახებ“ ბოლნისის მუნიციპალიტეტის საკრებულოს 2010 წლის 11 იანვრის №220 დადგენილებაში ცვლილებების შეტანის თაობაზე


მუხლი1 

„ნორმატიული აქტების შესახებ“ საქართველოს კანონის მე-20 მუხლის შესაბამისად, შეტანილ იქნეს ცვლილებები „მშენებლობის ნებართვის, სატენდერო და სათამაშო ბიზნესის ადგილობრივი მოსაკრებლების შემოღებისა და შესაბამისი ინსტრუქციების დაწესების შესახებ“ ბოლნისის მუნიციპალიტეტის საკრებულოს 2010 წლის 11 იანვრის №220 დადგენილებაში, კერძოდ,

ა) დადგენილების „თავი II. სატენდერო მოსაკრებელი“ ამოღებულ იქნეს;
ბ) დადგენილების მე-10 მუხლის „ბ“ და „გ“ ქვეპუნქტები ჩამოყალიბდეს შემდეგი რედაქციით:

„ბ) თითოეულ სათამაშო აპარატზე – კვარტალში 1500 ლარი;

 გ) ტოტალიზატორის, ბინგოს, ლოტოს თითოეულ სალაროზე – კვარტალში 3 750 ლარი;“.


მუხლი 2.

1. ეს დადგენილება, გარდა დადგენილების პირველი მუხლის „ა“ ქვეპუნქტისა, ამოქმედდეს გამოქვეყნებისთანავე.

2. ამ დადგენილების პირველი მუხლის „ა“ ქვეპუნქტი ამოქმედდეს 2010 წლის პირველი დეკემბრიდან.

საკრებულოს თავმჯდომარე ნ. საბიაშვილი
